CELEX: C2006/131/37
Language: da
Date: 2006-06-03 00:00:00
Title: sag C-499/04: Domstolens dom (Tredje Afdeling) af  9. marts 2006  — Hans Werhof mod Freeway Traffic Systems GmbH & Co. KG (anmodning om præjudiciel afgørelse fra Landesarbeitsgericht Düsseldorf) (Overførsel af virksomheder — direktiv 77/187/EØF — varetagelse af arbejdstagernes rettigheder — kollektiv overenskomst, som finder anvendelse på overdrageren og arbejdstageren på tidspunktet for overførslen)

3.6.2006   
            
            
               DA
            
            
               Den Europæiske Unions Tidende
            
            
               C 131/21
            
         Domstolens dom (Tredje Afdeling) af 9. marts 2006 — Hans Werhof mod Freeway Traffic Systems GmbH & Co. KG (anmodning om præjudiciel afgørelse fra Landesarbeitsgericht Düsseldorf)
   (sag C-499/04) (1)
   
   (Overførsel af virksomheder - direktiv 77/187/EØF - varetagelse af arbejdstagernes rettigheder - kollektiv overenskomst, som finder anvendelse på overdrageren og arbejdstageren på tidspunktet for overførslen)
   (2006/C 131/37)
   Processprog: tysk
   Den forelæggende ret
   Landesarbeitsgericht Düsseldorf
   Parter i hovedsagen
   
      Sagsøger: Hans Werhof
   
      Sagsøgt: Freeway Traffic Systems GmbH & Co. KG
   Sagens genstand
   Anmodning om præjudiciel afgørelse — Landesarbeitsgericht Düsseldorf — fortolkning af artikel 3, stk. 1, i Rådets direktiv 98/50/EF af 29. juni 1998 om ændring af direktiv 77/187/EØF om tilnærmelse af medlemsstaternes lovgivning om varetagelse af arbejdstagerens rettigheder i forbindelse med overførsel af virksomheder eller bedrifter eller af dele af virksomheder eller bedrifter (EFT L 201, s. 88) — erhververens forpligtelser med hensyn til opretholdelse af mere fordelagtige lønvilkår i henhold til en kollektiv overenskomst, som overdrageren og den ansatte var omfattet af på tidspunktet for overførslen
   Konklusion
   Artikel 3, stk. 1, i Rådets direktiv 77/187/EØF af 14. februar 1977 om tilnærmelse af medlemsstaternes lovgivning om varetagelse af arbejdstagernes rettigheder i forbindelse med overførsel af virksomheder, bedrifter eller dele af bedrifter skal fortolkes således, at den, når arbejdskontrakten henviser til en kollektiv overenskomst, som overdrageren er bundet af, ikke er til hinder for, at erhververen, som ikke er part i en sådan overenskomst, ikke er bundet af kollektive overenskomster, der er indgået efter den overenskomst, som var gældende på tidspunktet for overførslen af bedriften.
   
      (1)  EUT C 31 af 5.2.2005.